31996R2386
L 326/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2386/96 НА КОМИСИЯТА
от 16 декември 1996 година
за прилагане на Регламент (ЕО) № 736/96 на Съвета от 22 април 1996 година относно нотифицирането на Комисията за инвестиционни проекти в секторите на петрол, природен газ и в електроенергийния сектор от интерес за Общността
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 213 от него,
като взе предвид Регламент (ЕО) № 736/96 на Комисията от 22 април 1996 г. относно нотифицирането на Комисията за инвестиционни проекти в секторите на петрол, природен газ и в електроенергийния сектор от интерес за Общността (1), и по-специално член 2, параграф 2,
като има предвид, че член 2, параграф 2 от Регламент (ЕО) № 736/96 на Комисията предвижда, че Комисията може, в рамките на ограниченията, определени от настоящия регламента и от приложенията към него, да приеме разпоредби за прилагане, които се отнасят до формата, съдържанието и други подробности на нотификациите, предвидени в член 1 от него,
като има предвид, че за да се опрости информационната система на техническо ниво, и за да се събират съпоставими данни, нотификациите, които трябва да се изготвят от държавите-членки и, в определени случаи от предприятията, следва да бъдат стандартизирани чрез използването на въпросници, които биха служили като ръководство за представянето и съдържанието на нотификациите,
ПРИЕ НАСТОЯЩИЯ РЕГЛАМЕНТ:
Член 1
Нотификациите, посочени в член 1 от Регламента (ЕО) № 736/96 на Съвета се изготвят по начина, показан в приложението към него.
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 декември 1996 година.